Ավստրիա, պաշտոնապես Ավստրիական Հանրապետություն, դաշնային հանրապետություն և դեպի ծով ելք չունեցող պետություն ավելի քան 8,8 միլիոն բնակչությամբ Կենտրոնական Եվրոպայում: Այն հյուսիսից սահմանակցում է Չեխիային և Գերմանիային, արևելքից` Հունգարիային և Սլովակիային, հարավից` Սլովենիային և Իտալիային և արևմուտքից` Շվեյցարիային և Լիխտեյնշտայնին: Տարածքը կազմում է 83.879 կմ քառակուսի: Տարածքի մեծ մասը կազմում են բարձրադիր լեռներ և երկրի միայն 32%-ն է 500 մետրից ցածր տեղանքում: Երկրի բարձրագույն կետը 3798 մետր է[8]: Երկրի բնակչության մեծ մասը խոսում է տեղի գերմաներեն բավարական բարբառով, որպես իրենց մայրենի լեզու[9] և գերմաներենով որպես պետության պաշտոնական լեզու[10]: Երկրի տեղային պաշտոնական լեզուներից են նաև հունգարերենը, բուրգենլանդյան խոչվաթերենը և սլովեներենը[8]: